मखनो गोनांदि, आलादा राज्यो बड’लैन्डनि दाबिआ मैया-दाख्लैनि दाबि नंङा, आलादा राज्यो दाफुंनायनि मुंआव रोजा रोजा बर’ सुबुंफोरा मुंख्लं जालांबाय, रोजा रोजा जिनाहारि खालामजाबोबाय, रोजा रोजा जोबथेसालिआव थाबोनांबाय। बर’ राज्यो-रायजाफोरा मिरु सरकारनि खुंथायसिम रोदानि थैजों लिरनानै गोसोखां बिलाइ दैथाय हरबाय। गुबन गुबुन बड’लैन्ड बिग्रायारि दोलोपोरजों मिरु सरकारा बड’लैन्ड जेंनाखौ सुस्रांनायनि फारसे सावरायदोंब्लाबो सावरायनायनि सायाव सावरायनायसो जागासिनो दं नाथाय जेबो जेंना सुस्रांगोनखौ नुनो मोन्नाय जायाखै।